Oficiālais Vēstnesis L 126 , 15/05/1987 Lpp. 0020 - 0023

Speciālizdevums somu valodā: Nodaļa 3 Sējums 23 Lpp. 0137

Speciālizdevums zviedru valodā: Nodaļa 3 Sējums 23 Lpp. 0137



Komisijas Lēmums (1987. gada 8. maijs), ar ko tiek atzīts, ka Nīderlandes iesniegtā personāla veselības pārbaudes kārtība piedāvā līdzvērtīgas garantijas (87/266/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1964. gada 26. jūnija Direktīvu 64/433/EEK par veselības problēmām, kas ietekmē Kopienas iekšējo tirdzniecību ar svaigu gaļu [1], kurā jaunākie grozījumi izdarīti ar Direktīvu 86/587/EEK [2], un jo īpaši tās I pielikuma IV nodaļas 24. punktu, ņemot vērā Padomes 1971. gada 15. februāra Direktīvu 71/118/EEK par veselības problēmām, kas ietekmē tirdzniecību ar svaigu mājputnu gaļu [3], kurā jaunākie grozījumi izdarīti ar Regulu (EEK) Nr. 3768/85 [4], un jo īpaši tās I pielikuma III nodaļas 12. punktu, ņemot vērā Padomes 1976. gada 21. decembra Direktīvu 77/99/EEK par veselības problēmām, kas ietekmē Kopienas iekšējo tirdzniecību ar gaļas produktiem [5], kurā jaunākie grozījumi izdarīti ar Regulu (EEK) Nr. 3768/85, un jo īpaši tās A pielikuma II nodaļas 17. punktu, tā kā Direktīvas 64/433/EEK I pielikuma IV nodaļas 24. punkts, Direktīvas 71/118/EEK I pielikuma III nodaļas 12. punkts un Direktīvas 77/99/EEK A pielikuma II nodaļas 17. punkts paredz, ka Komisija attiecīgi saskaņā ar minēto direktīvu 16., 12.a un 19. pantā noteiktajām procedūrām atzīst personāla veselības pārbaudes kārtību, kuras piedāvātās garantijas ir līdzvērtīgas tām, ko sniedz veselības sertifikāta ikgadējā atjaunošana; tā kā Nīderlandes iestādes 1986. gada 20. oktobra un 1987. gada 13. februāra vēstulēs un 1987. gada 25. marta paziņojumā ir informējušas Komisiju par alternatīvu veselības pārbaudes kārtību; tā kā pēc pārbaudes, ko Pastāvīgā veterinārijas komiteja veica 1987. gada 25. marta sanāksmē, šo alternatīvo kārtību, kas aprakstīta šā lēmuma pielikumā, var uzskatīt par tādu, kuras piedāvātās garantijas ir līdzvērtīgas tām, ko sniedz veselības sertifikāta ikgadējā atjaunošana; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Tiek atzīts, ka Nīderlandes ierosinātā veselības pārbaužu kārtība personālam, kas strādā vai rīkojas ar svaigu gaļu, svaigu mājputnu gaļu un gaļas produktiem, kā noteikts pielikumā, piedāvā garantijas, kuras ir līdzvērtīgas tām, ko sniedz veselības sertifikāta ikgadēja atjaunošana. 2. pants Šis lēmums ir adresēts dalībvalstīm. Briselē, 1987. gada 8. maijā Komisijas vārdā — priekšsēdētāja vietnieks Frans Andriessen [1] OV 121, 29.7.1964., 2012./64. lpp. [2] OV L 339, 2.12.1986., 26. lpp. [3] OV L 55, 8.3.1971., 23. lpp. [4] OV L 362, 31.12.1985., 8. lpp. [5] OV L 26, 31.1.1977., 85. lpp. -------------------------------------------------- PIELIKUMS NĪDERLANDES IESTĀŽU IESNIEGTĀ ALTERNATĪVĀ PERSONĀLA MEDICĪNISKO PĀRBAUŽU KĀRTĪBA PERSONĀM, KAS STRĀDĀ VAI RĪKOJAS AR SVAIGU GAĻU, MĀJPUTNU GAĻU UN GAĻAS PRODUKTIEM A. Medicīniskā apskate pirms stāšanās darbā Veselība jāpārbauda katrai personai, kas tiks pieņemta darbā, lai rīkotos ar gaļu, mājputnu gaļu vai gaļas produktiem. Minētā apskate ir priekšnoteikums, lai varētu stāties šādā darbā. Veselības pārbaudei, uz kuras pamata tiek novērtēts risks, vai attiecīgā persona izplatīs infekciju, jāietver slimību vēstures pārbaude, ko veic, izmantojot anketu (skatīt E. punktu), kura jānovērtē ārstam, un vispārējā medicīniskā apskate, ko veic ārsts. Ja attiecīgais ārsts to uzskata par vajadzīgu, šāda medicīniskā apskate var ietvert vairākas pārbaudes. B. (Ikgadējā) kārtējā apskate Kad attiecīgais medicīniskās aprūpes dienests (uzņēmumā) uzskata par vajadzīgu, jo īpaši, pastāvot aizdomām par slimībām, kas minētas E. un F. punktā norādītajās anketās, tomēr vismaz reizi gadā jāveic A. punktā minētā personāla veselības novērtēšana, izmantojot anketu (skatīt F. punktu). Personāla aizpildītā anketa jāiesniedz attiecīgajām medicīnas iestādēm. Atbildīgajam ārstam jāparaksta apliecinājums, tādējādi pagarinot veselības sertifikāta par vienu gadu. Ja ārsts, pamatojoties uz anketu vai jebkādu citu informāciju, uzskata, ka vajadzīga papildu medicīniskā pārbaude, tad veselības apliecību var pagarināt tikai pēc šādas pārbaudes rezultātu iegūšanas. Ja attiecīgais ārsts to uzskata par vajadzīgu, šāda pārbaude var ietvert vairākas pārbaudes. Ja pastāv epidemioloģisks vai klīnisks pamatojums, medicīniskās aprūpes dienests (uzņēmumā), nodrošina, lai personām, kas ir iespējamais infekcijas avots, neļautu strādāt vai rīkoties ar svaigu gaļu, putnu gaļu vai gaļas produktiem. C. Norādījumi par higiēnas jautājumiem Ikvienam, kas strādā vai rīkojas ar svaigu gaļu, putnu gaļu vai gaļas produktiem, jāsaņem piemērota apmācība, jo īpaši attiecībā uz savu atbildību pārtikas un personiskās higiēnas jautājumos. D. Papildu komentāri Kaut arī veselības sertifikāts, kas sagatavots pirms stāšanās darbā, nesniedz absolūtas garantijas, ka attiecīgā persona nebūs infekcijas avots, ir svarīgi, uzsākot darba attiecības, pievērst uzmanību tādiem būtiskiem sabiedrības veselības aizsardzības aspektiem kā vispārējā atbildība higiēnas jautājumos un pienākums ziņot par visām lipīgajām slimībām, ar kurām gadās saslimt darba attiecību laikā. Šajā sakarā ir būtiski, lai attiecīgā persona būtu pietiekami labi informēta par savu slimības pārnēsātāja nozīmi. Daudzus gadus vairākās valstīs tiek veikta kārtējā medicīniskā apskate (parasti ik gadus) personālam, kurš darbā rīkojas ar gaļu, mājputnu gaļu un gaļas produktiem, lai samazinātu risku, ka patogēnie mikroorganismi no attiecīgās personas ar gaļas, mājputnu gaļas vai gaļas produktu starpniecību nokļūst pie patērētāja. Dažādās starptautiskās sanāksmēs ir izvirzīts jautājums par to, vai šādām kārtējām apskatēm, īpaši fekāliju analīzēm, obligāti jāietilpst pasākumos, kas patērētāju aizsargā no lipīgām slimībām, kuras iespējams nodot ar nepienācīgi apstrādātu gaļu, mājputnu gaļu vai gaļas produktiem. Jo īpaši ir atkārtoti apšaubīta tādas kārtējās apskates nepieciešamība, kurā veic fekāliju analīzes, pārbaudot tajās patogēno zarnu baktēriju klātbūtni. Izpētot minēto sanāksmju ziņojumus, kļūst skaidrs, ka kārtējai apskatei, īpaši fekāliju paraugu analīzēm, nav būtiskas nozīmes, novēršot lipīgu slimību izplatīšanos, ar kurām patērētājs var inficēties no gaļas, mājputnu gaļas vai gaļas produktiem; citiem vārdiem sakot, fekāliju un urīna analīzes, ko personālam veic regulāri laiku pa laikam, pārbaudot salmonellu un šigellu klātbūtni, vairs neuzskata par lietderīgām. Šādas analīzes jāveic tikai tad, ja tām ir epidemioloģisks vai klīnisks pamatojums. E. Veselības sertifikāts personām, kas stājas darbā pārtikas rūpniecībā (Apliecību aizpildīt ārsta klātbūtnē) +++++ TIFF +++++ F. Veselības apliecinājums personām, kas strādā pārtikas rūpniecībā (Apliecinājumu (pilnībā aizpildītu) nosūta uzņēmuma medicīniskās aprūpes dienestam) +++++ TIFF +++++ --------------------------------------------------